**NATJEČAJ**

**za izbor koordinatora studentskih pravobranitelja Republike Hrvatske**

Na temelju odluke o raspisivanju natječaja na 3. sjednici Hrvatskog studentskog zbora pod 3. točkom dnevnog reda, **Hrvatski studentski zbor** raspisuje natječaj za dostavu kandidatura za izbor koordinatora studentskih pravobranitelja Republike Hrvatske.

**I.**

Pravo na sudjelovanje u natječaju imaju studenti/ice koji/e ispunjavaju sljedeće opće uvjete:

- da su studenti na visokom učilištu u Republici Hrvatskoj,

- da su u posljednje dvije godine studija (zajedno) sakupili minimalno 60 ECTS bodova,

- da nisu razriješeni dužnosti kao članovi studentskog zbora radi neispunjavanja povjerenih im dužnosti, određenih Zakonom ili statutom, povrede ugleda dužnosti koju su obnašali, zlouporabe položaja ili prekoračenja njihovih ovlasti.

**II.**

Mandat koordinatora studentskih pravobranitelja Republike Hrvatske traje dvije godine.

**III.**

Koordinator studentskih pravobranitelja Republike Hrvatske prisustvuje sjednicama Hrvatskog studentskoga zbora bez prava glasa.

Koordinator studentskih pravobranitelja Republike Hrvatske dužan je o svom radu redovito izvještavati Hrvatski studentski zbor.

**IV.**

Za sudjelovanje na natječaju kandidati/kinje su dužni/ne priložiti:

- životopis,

- dokaz o statusu studenta i sakupljenim ECTS bodovima u posljednje dvije godine studija,

- video uradak predstavljanja u kojem kandidat treba obrazložiti što ga motivira na apliciranje za ovu dužnost, reći nešto o sebi, o svom planu i programu rada (video ne smije biti duži od 5 minuta).

Cjelokupna dokumentacija šalje se online komprimirana u zip ili rar formatu.

**V.**

Neki od trenutnih aktivnosti Hrvatskog studentskog zbora u koje se očekuje uključivanje koordinatora studentskih pravobranitelja Republike Hrvatske su:

- usklađivanje rada studentskih pravobranitelja u Republici Hrvatskoj,

- edukacija i rad na povećanju kapaciteta studentskih pravobranitelja u Republici Hrvatskoj,

- izrada izvješća o trenutnom stanju studentskih prava u Republici Hrvatskoj.

**VI .**

Prijave na natječaj podnose se zaključno sa 01. veljače 2017. godine.

Prijave s potrebnom dokumentacijom podnose se:

- u elektroničkom obliku sa skeniranom dokumentacijom na adresu: ured@hsz.hr

Prijave s nepotpunom i neovjerenom dokumentacijom neće se razmatrati.

Rezultati natječaja biti će dostavljeni svim kandidatima putem navedenih kontakt podataka.

ST/01/2017